NaiveNeuron/SloPal huggingface dataset:
Verešová, Anna, poslankyňa NR SR (2018-09-19):
Vážený pán predsedajúci, vážené dámy, páni, kolegovia, kolegyne, stojíme pred voľbou nových dvoch členov Správnej rady Ústavu pamäti národa. A je to voľba dôležitá, pretože v minulom roku bol novelizovaný zákon, ktorý určil, ktorým, ktorý vlastne dal právomoc správnej rade byť kolektívnym riadiacim orgánom ústavy, Ústavu pamäti národa. To znamená, že všetci členovia správnej rady sa podieľajú na riadení tohto dôležitého ústavu pre náš národ. Ako predsedníčka výboru pre ľudské práva a národnostné menšiny chcem teraz zopakovať všetkých kandidátov, hoci sú nominantmi rôznych strán. Je to teda v abecednom poradí: pán Branislav Borovský, pán Juraj Buzalka, pán Peter Juščák a jedna dáma, pani Janka Šípošová. Na zasadnutí výboru som mala tú právomoc, aby som pozvala týchto ľudí, aby boli predstavení a vypočutí, a tak sme to aj urobili a to považujem za taký príspevok k politickej kultúre, k novej politickej kultúre, pretože ľudia, ktorí chcú zasadnúť alebo chcú byť vo verejných funkciách, by mali byť vypočutí. Celý, celý výbor, všetci členovia zároveň schválili, aby otázky kládli týmto nominantom do Správnej rady Ústavu pamäti národa predstavitelia občianskych iniciatív a aktivít, združení, a tak otázky boli položené od predstaviteľa Nadácie Jána Langoša a z iniciatívy Pamätaj. Myslím si, že toto bol veľmi vhodný krok, aby verejnosť potom cez rôzne siete mohla si vypočuť priamo, čo hovorili títo nominanti. A poviem pravdu, že som mala z toho veľmi dobrý pocit, pretože všetci štyria kandidáti povedali svoj jasný postoj, a teda odpor ku obidvom totalitným režimom, komunistickému aj fašistickému, a to je veľmi dôležité. Takže prosím vás, kolegovia a kolegyne, dámy a páni, aby sme pristúpili k tejto voľbe veľmi zodpovedne, pretože je dôležité, aby správna rada obsadila tieto dve miesta a aby zasadala naozaj v plnom počte, tak ako má, pretože je kolektívnym riadiacim orgánom Ústavu pamäti národa. Ďakujem vám veľmi pekne.
A. Belousovová, podpredsedníčka NR SR: (2008-10-21):
(Prerušenie rokovania o 15.30 hodine.) (Pokračovanie rokovania o 15.39 hodine.)
Ľ. Martinák, poslanec: (2008-02-13):
V ďalšej oblasti zneistenie sporiteľov. A takmer poplašná správa. Neviem, prečo vám vadí, ak oboznámime ľudí s danou problematikou a s danou skutočnosťou, aby ľudia vedeli, ako sa veci majú. A tretia oblasť je oblasť slobodného rozhodovania. Ja som počítal len pätnásťkrát, ďalej už ma to nebavilo, vaše tézy o slobode a o slobodnom rozhodovaní. Vieme dobre, že do druhého  piliera nastúpilo 1 563-tisíc sporiteľov. Ja nechápem, prečo sa obávate výstupu týchto sporiteľov z tohto piliera. Skutočne, nechajme ich slobodne sa rozhodnúť a dali sme im na to časový priestor. Ďakujem.
Ďuriš Nicholsonová, Lucia, podpredsedníčka NR SR (2019-02-18):
Prosím vás o pokoj v rokovacej sále. Ďakujem.
M. Hort, podpredseda NR SR: (2010-02-12):
A teraz dávam slovo pánovi poslancovi, ktorého určil navrhnutý gestorský výbor pre kultúru a médiá, Pavlovi Abrhanovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 107 poslancov, proti 2 poslanci, zdržalo sa 29 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Danko, Andrej, predseda NR SR (2019-04-02):
Ďakujem. Tým vyhlasujem všeobecnú rozpravu za skončenú. Chce k rozprave zaujať stanovisko navrhovateľka? (Reakcia z pléna.) To bola už ústna. Nech sa páči, chcete sa vyjadriť v záverečnom slove, pani navrhovateľka?
Tóth, Vojtech, poslanec NR SR (2022-09-21):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
P. Paška, predseda NR SR: (2010-02-11):
(Hlasovanie) 138 prítomných, 59 za, 39 proti, 40 sa zdržalo. Nebudeme pokračovať v rokovaní. Pán poslanec Bobrík uvedie hlasovanie v prvom čítaní o návrhu pána poslanca Milana Géciho na vydanie zákona č. 219/1996 Z. z. o ochrane pred zneužívaním alkoholických nápojov, je to tlač 1471. (Hlasovanie o n ávrhu poslanca Národnej rady Slovenskej republiky Milana Géciho na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov.)
Zmajkovičová, Renáta, podpredsedníčka NR SR (2012-06-28):
Pán poslanec Martvoň.
Šeliga, Juraj, podpredseda NR SR (2021-03-30):
Ďakujem. Pán poslanec Valášek.
Číž, Miroslav, poslanec NR SR (2014-01-30):
Ďakujem pekne. Vážený pán predseda, chcem sa prihlásiť k hodnoteniu diskusie, predovšetkým tej časti o farizejstve. Viete, nepochybne je nepríjemné počúvať, vidieť a vedieť, že v Nitre skupina extrémistov na niekoho fyzicky zaútočila. Ale, vážené kolegyne, kolegovia, my máme prípad v našom parlamente, že niekto na niekoho fyzicky zaútočil, a to spôsobom, ktorý charakterizuje trestný čin. Prebehol niekto pol parlamentu na to, aby sa mohol vrhnúť na kolegu a zvrhnúť ho. Ako ste sa ako opozícia správali k celému tomuto momentu? Účelovo a farizejsky. Druhý moment. Pán Mičovský,... (Výkriky v sále.) Vypočujte ma troška, vážení kolegovia z OĽaNO. Pán Mičovský, chcem vás označiť za farizeja. A viete prečo? Počul som tú vašu kandidátku na prezidentku pani poslankyňu Mezenskú, ako čítala list, ako všetci máme odstúpiť a keď neodstúpime, ako nás všetkých treba povešať na kandelábre. Kde bola vaša etika vtedy? Je to trestný čin ako vyšitý, len identita, voči ktorej, a imunita, voči ktorej tam bojujete, ju zachránila pred trestným stíhaním, ak toto nechceme náhodou spraviť, že to má byť štandardom správania sa v tomto štáte. (Potlesk.) Kde beriete právo na tieto etické tirády, ktoré tu máte. Vyčistite si poriadok a konečne sa začnite správať ako ľudia, ktorí rešpektujú elementárny rokovací poriadok a pravidlá komunikácie medzi normálnymi ľuďmi. (Potlesk.)
Danko, Andrej, predseda NR SR (2017-06-19):
Ďakujem, pani poslankyňa. Na vystúpenie pani poslankyne dve faktické poznámky. Uzatváram možnosť prihlásenia s faktickými. Pani poslankyňa Zimenová ako prvá, nech sa páči.
Sulík, Richard, predseda NR SR (2011-03-24):
Ďakujem. Pán poslanec Matovič.
Pročko, Jozef, poslanec NR SR (2022-12-08):
Ja mám právo komentovať čo chcem, mám slovo v rozprave.
Danko, Andrej, podpredseda NR SR (2024-06-27):
Ďakujem, vyčerpali sme všetky možné otázky, na ktoré bolo možné v rámci časového fondu odpovedať. Vyhlasujem krátku prestávku do 15.15 h. Budeme pokračovať zákonom číslo 330/1991 o pozemkových úpravách. (Prestávka.)
Tomáš, Erik, poslanec NR SR (2018-09-13):
Pán kolega Dostál, ja viem, že toto je vaša najväčšia vášeň, hrabať sa v týchto legislatívno-technických procedúrach. Každý robíme niečo v tom parlamente, niekto sa snaží dôchodcom dať vianočný príspevok, niekto sa snaží upozorňovať na tieto procedúry. Áno, sami ste správne nazvali a povedali, že toto je bežnou praxou v Národnej rade, môžme polemizovať, či to je, alebo nie je v rozpore s rokovacím poriadkom, bežnou praxou počas každej vlády, aj tých vlád, ktorých súčasťou ste boli vy. Ak hovoríte, že ani som nevysvetlil, prečo som to urobil, tak ste nehovorili pravdu, lebo už som to tu vysvetlil, môžem to vysvetliť ešte raz. Áno, bolo to súčasťou vecne súvisiaceho zákona o sociálnom poistení, ten zákon sa z iných dôvodov presunul na ďalšiu schôdzu, preto sme to dali do tohto zákona, aby sme stíhali zákon o rozpočte, ale hlavne preto, aby dôchodcovia mali vianočný príspevok. Čiže vy si tu pokojne teoretizujte o legislatívno-technickej procedúre, my budeme dôchodcom radi dávať opäť vianočné príspevky, tohto roku rovnaké ako minulý rok, na budúci rok dvojnásobne vyššie.
Brocka, Július, poslanec NR SR (2012-04-04):
Sľubujem. (Potlesk.)
Laššáková, Jana, podpredsedníčka NR SR (2013-10-23):
Ďakujem pekne, pán minister. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, výbor pre vzdelávanie, vedu, mládež a šport, poslancovi Ľubomírovi Petrákovi. Nech sa páči, pán poslanec.
P. Hrušovský, predseda NR SR: (2004-12-02):
Návrh pána poslanca Muňka sme schválili.
M. Vášáryová, poslankyňa: (2007-10-17):
A ako vidíte, pán minister, tu v parlamente je pár ľudí, ktorí sledujú všetko to, čo sa na ministerstve deje, a snažíme sa svojimi poznámkami prispieť ku kvalite zákonov, pod ktoré sa podpíšeme, lebo aj ja, samozrejme, budem hlasovať za tento zákon, pretože „keď netečie, aspoň kvapká“. Ďakujem pekne.
E. Kukan, poslanec: (2007-03-27):
Správu o plnení úloh zahraničnej politiky Slovenskej republiky v roku 2006 (tlač 214) pridelil predseda Národnej rady Slovenskej republiky svojím rozhodnutím č. 229 zo 6. marca 2007 na prerokovanie Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Zároveň určil Zahraničný výbor Národnej rady Slovenskej republiky za gestorský výbor. Výbor Národnej rady Slovenskej republiky pre európske záležitosti uznesením zo 14. marca 2007 č. 75 a Zahraničný výbor Národnej rady Slovenskej republiky uznesením zo 14. marca 2007 č. 21 odporučili Národnej rade Slovenskej republiky vziať na vedomie Správu o plnení úloh zahraničnej politiky Slovenskej republiky v roku 2006. Gestorský výbor na základe stanovísk výborov k Správe o plnení úloh zahraničnej politiky Slovenskej republiky v roku 2006 odporúča Národnej rade Slovenskej republiky vziať na vedomie Správu o plnení úloh zahraničnej politiky Slovenskej republiky v roku 2006. Spoločná správa výborov Národnej rady Slovenskej republiky o prerokovaní Správy o plnení úloh zahraničnej politiky Slovenskej republiky v roku 2006 vo výboroch Národnej rady Slovenskej republiky (tlač 214a) bola schválená uznesením Zahraničného výboru Národnej rady Slovenskej republiky z 22. marca 2007 č. 28. Týmto uznesením zároveň poveril poslanca výboru Eduarda Kukana plniť úlohu spoločného spravodajcu. Toľko, prosím, pán predsedajúci, spoločná správa a prosím, aby ste otvorili rozpravu k tomuto bodu a chcel by som sa do nej prihlásiť.
Takáč, Richard, poslanec NR SR (2021-02-03):
Ďakujem veľmi pekne. Kolegyne, kolegovia, chcem veľmi pekne poďakovať všetkým, ktorí pochopili pointu môjho vystúpenia, a to v duchu takom, že novelizáciou a zmenou tohto zákona dôjde k tomu, že budú ohrozené dodávky slovenských poľnohospodárov a potravinárov do obchodných reťazcov, budú tlačení pod ceny, budú tlačení k múru a k ďalším veciam a som rád, že to takto vnímate. Pani kolegyňa Halgašová, v prvom rade neviem, čo má novelizácia tohto zákona spoločné s, s, s predchádzajúcimi rokmi, a ja musím otvorene úplne povedať, podľa tej danej situácie, ktorá sa deje v rezorte pôdohospodárstva, či je to už druhýkrát nevybratý šéf PPA-čky, či je štrajk, pohotovostný štrajk poľnohospodárov na Slovensku, niekoľko listov, ktoré posielali samotnému premiérovi, myslím si, že za 10 mesiacov fungovania tejto vlády v rezorte pôdohospodárstva sa udialo omnoho viacej škody, ako sa udialo za predchádzajúce roky. Spýtajte sa samotných poľnohospodárov, potravinárov, ako to funguje. Nefunguje to vôbec. A toto je vizitka tejto vlády. Ďakujem veľmi pekne.
K. Sárközy, poslankyňa: (2009-04-21):
Predseda Národnej rady Slovenskej republiky rozhodnutím č. 1050 z 31. marca 2009 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie Národnej rady Slovenskej republiky. Flexibilita tvorby nových rizikových pracovných miest zvýši konkurencieschopnosť Slovenska. Vytváranie nových pracovných miest na dobu určitú s možnosťou opakovania a uzatvárania takýchto pracovných úväzkov a uzatvárania krátkych úväzkov na krátkodobé je toho nevyhnutnou podmienkou. K tomuto smeruje o. i. predložený návrh skupiny poslancov. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 77 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom odporúčam Národnej rade Slovenskej republiky prideliť návrh zákona v druhom čítaní na prerokovanie ústavnoprávnemu výboru a Výboru Národnej rady Slovenskej republiky pre sociálne veci a bývanie. Za gestorský výbor navrhujem výbor pre sociálne veci a bývanie a navrhujem termín pridelenia vo výboroch do 10. júna 2009 a v gestorskom výbore do 12. júna 2009. Pán predsedajúci, ďakujem, skončila som. Môžete otvoriť rozpravu.
Laurenčík, Milan, podpredseda NR SR (2022-02-11):
Pán poslanec Miloš Svrček, nech sa páči.
Blanár, Juraj, podpredseda NR SR (2022-03-24):
Pán navrhovateľ, na vaše vystúpenie nie je žiadna faktická poznámka. Teraz by som rád udelil slovo prihláseným písomne do rozpravy, avšak konštatujem, že ani jedného z troch poslancov, ktorí sú, ani jeden z troch poslancov, ktorí sú prihlásení, sa nenachádzajú v rokovacej sále. To znamená, že im prepadáva prvýkrát a prepadáva im aj druhýkrát. Čiže prepadáva, pánovi Filipovi Kuffovi prepadol jedenkrát, pánovi Stančíkovi prepadol, pánovi Kazdovi prepadol. A teraz opäť ide pán Filip Kuffa, ktorý sa nachádza v rokovacej sále, ktorému aj udeľujem slovo. Po ňom sa pripraví poslanec Stančík.
Puci, Róbert, poslanec NR SR (2015-05-27):
Ďakujem veľmi pekne. Vážený pán predseda vlády, páni ministri, kolegyne, kolegovia, Informáciu o privatizácii Slovenských elektrární a postupe pri vypovedaní zmluvy o prevádzke Vodnej elektrárne Gabčíkovo pridelil predseda Národnej rady Slovenskej republiky rozhodnutím č. 1509 z 20. apríla 2015 Výboru Národnej rady Slovenskej republiky pre pôdohospodárstvo a životné prostredie s tým, že ako gestorský výbor Národnej rade Slovenskej republiky podá informáciu o výsledku prerokovania uvedeného materiálu vo výbore, vrátane návrhu na uznesenie Národnej rady Slovenskej republiky. Výbor Národnej rady Slovenskej republiky pre pôdohospodárstvo a životné prostredie prerokoval predmetnú informáciu 22. apríla 2015. Uznesením č. 342 vzal uvedenú informáciu na vedomie a odporučil ju Národnej rade tiež vziať na vedomie. Výbor Národnej rady Slovenskej republiky pre pôdohospodárstvo a životné prostredie ako gestorský výbor uznesením č. 349 z 5. mája 2015 vzal na vedomie informáciu výboru a súčasne ma poveril predniesť na schôdzi Národnej rady Slovenskej republiky túto informáciu výboru a predložiť návrh na uznesenie Národnej rady Slovenskej republiky.
Hrnko, Anton, poslanec NR SR (2017-10-13):
Ďakujem, pán predsedajúci. Pán poslanec Marosz, no celé to vystúpenie je asi také, ako vaše vzdelanie. Keby ste dobre študovali zemepis a geografiu Slovenska, tak by ste nemohli povedať taký nezmysel, že zo Žitného ostrova a z Dunajskej Stredy. A prosím vás, tá Dunajská Streda je kde? Tá je na Mesiaci alebo na Kysuciach vedľa Snežnice alebo z Kysuckého Nového Mesta, my hovoríme Čuhárne? No tak jak je vaše vzdelanie z geografie, také je aj vaše vystúpenie, nehnevajte sa.
Šeliga, Juraj, podpredseda NR SR (2020-09-17):
Ďakujem, keďže v druhom čítaní neboli predložené nijaké pozmeňujúce ani doplňujúce návrhy a rokujeme v skrátenom legislatívnom konaní, pristúpime k tretiemu čítaniu . Otváram rozpravu v rámci tohto čítania a pýtam sa, či sa niekto hlási do rozpravy. Nikto, ďakujem, vyhlasujem rozpravu za skončenú. Pristúpime teda k hlasovaniu o návrhu zákona ako o celku. Pán spoločný spravodajca, prosím, aby ste uviedli odporúčanie gestorského výboru.
Ďuriš Nicholsonová, Lucia, podpredsedníčka NR SR (2018-05-25):
S reakciou na faktické pani poslankyňa Zimenová.
Pellegrini, Peter, predseda NR SR (2015-09-18):
Samozrejme, absolútne v poriadku, takže ďakujeme za vaše vystúpenie. Vyhlasujem všeobecnú rozpravu za skončenú, pán poslanec. Tým pádom ani pán navrhovateľ asi nebude zaujímať žiadne záverečné slovo, ani pán spravodajca. Prerušujem rokovanie o tomto bode programu.
Muránsky, Peter, poslanec NR SR (2014-12-04):
Ďakujem, pani predsedajúca. Predkladám informáciu k predloženému návrhu ako spoločný spravodajca. Konštatujem, že návrh spĺňa všetky náležitosti, ktoré na základe legislatívnych pravidiel sú. Navrhujem, aby sa Národná rada uzniesla, že prerokuje zákon v druhom čítaní. Navrhujem ho priradiť výborom, ústavnoprávnemu a pre pôdohospodárstvo a životné prostredie, a zároveň za gestorský výbor určiť výbor pre pôdohospodárstvo a životné prostredie. Prosím, môžete otvoriť rozpravu.
Sulík, Richard, predseda NR SR (2010-12-01):
Ďakujem. Pýtam sa, či sa chce do rozpravy prihlásiť niekto ústne. Traja poslanci. Uzatváram možnosť prihlásiť sa do rozpravy ústne. Slovo má pán poslanec Kaník.
Zmajkovičová, Renáta, podpredsedníčka NR SR (2012-06-28):
Pán poslanec Kollár, chcete reagovať? Nech sa páči.
Grendel, Gábor, podpredseda NR SR (2022-02-08):
Pani poslankyňa Vaňová, poprosím vás, aby ste (reakcie z pléna), pani poslankyňa Vaňová.
Holečková, Martina, poslankyňa NR SR (2024-01-11):
Áno? Áno? (Reakcie z pléna.) Tak mám už skončiť (povedané so smiechom) ? (Reakcie z pléna.) Dobre. Ja ešte skúsim naozaj zopakovať to, čo nám na celom tomto skrátenom konaní vadí, ľudskou rečou, aby nás pochopili aj ľudia tam vonku. Lebo často niekedy možno rozprávame zbytočne zložito. Ide o to, že sa dejú naozaj zásadné zmeny v trestnej politike, a ak ich budeme robiť v skrátenom legislatívnom konaní, tak naozaj nikto, kto k tomu má čo povedať, tak to nepovie. Sedela tu pred pár hodinami bývalá ministerka pani Kolíková, my sme mali bývalého ministra spravodlivosti pána Karasa, oni keď pripravovali zmenu Trestného zákona, niekoľko mesiacov prebiehala naozaj odborná diskusia. Dokázali to dvaja ministri. Prečo to nedokázal aj tento? Navyše, tak ako som to dneska už čítala, predseda Peter Pellegrini ešte pred koncom roka povedal, že sa musia prerokovávať veci v skrátenom legislatívnom konaní, pretože sú to zmeny, ktoré potrebujeme nastaviť už od nového roka. No ja si nemyslím, že zmeny trestných sadzieb by pol roka ešte nevydržali. Nemyslím si, že by rušenie Úradu špeciálnej prokuratúry museli sme urobiť za mesiac, ako to bolo pôvodne plánované pred vianočnými sviatkami. My sme toho názoru, že pokiaľ je niečo zlé na úrade, Úrade špeciálneho prokurátora, pome sa o tom rozprávať, opravme ho, ale za 20 rokov existencie tento úrad naozaj preukázal, prečo tu je, vyšetril množstvo káuz, zasadil sa o spravodlivosť na Slovensku, a preto si naozaj nezaslúži zrušenie. A nie je to o pánovi Lipšicovi. Prosím vás, už prestaňte používať tento argument. Pán Lipšic je ochotný sa vzdať tohto postu, ak naozaj je prekážka a neklamete, tak môžme sa potom rozprávať o tom, ako má špeciálna prokuratúra vyzerať. Ďakujem veľmi pekne. (Potlesk.)
V. Veteška, podpredseda NR SR: (2005-10-27):
Nech sa páči, pán poslanec Šulaj.
Vons, Peter, poslanec NR SR (2021-10-20):
Ďakujem, pán predsedajúci. Dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Kollár, Boris, predseda NR SR (2020-05-19):
Ďakujem. Na vystupujúceho registrujem dve faktické poznámky. Nech sa páči, slovo má pani poslankyňa Pleštinská.
Paška, Pavol, predseda NR SR (2012-08-07):
Ďakujem pekne. Chcete, pán minister, ešte, už by som, áno? Ešte necháme pána ministra, aby zareagoval a potom vyhlásim obedňajšiu prestávku.
Laššáková, Jana, podpredsedníčka NR SR (2015-12-02):
Ďakujem pekne. Poprosím vás, zaujmite miesto určené pre navrhovateľov. Informovala o návrhu. Otváram všeobecnú rozpravu. Do rozpravy som dostala písomné prihlášky od troch pánov poslancov. Písomne prihlásení do rozpravy sú páni Miroslav Kadúc, Alojz Hlina a Daniel Lipšic. Po ich vystúpení dám možnosť prihlásiť sa do rozpravy ústne. Nech sa páči, pán poslanec Kadúc. (Reakcia z pléna.) Nech sa páči, pán poslanec.
Laššáková, Jana, podpredsedníčka NR SR (2013-10-29):
Nech sa páči, pani poslankyňa Vášáryová, vaša interpelácia.
Baránik, Alojz, poslanec NR SR (2017-10-18):
Ďakujem pekne. Tak vezmeme to po poradí. Kolega Puci, chcem vám oznámiť, že trestné oznámenie už bolo dané tým, že tieto skutočnosti sú verejne známe, a to, že polícia nekoná a že nekoná prokuratúra, tak to je niečo, o čom som hovoril a o čom stále hovoríme, pretože sú súčasťou tejto, tejto organizovanej skupiny. Kolega Šuca, môj slovník, bohužiaľ, samozrejme, nie je ideálny, ale je obmedzený na to, čo robí koalícia. Koalícia robí stále to isté. Väčšinou kradne a potom to kamufluje. Toto je presne tento prípad. Skúšali niečo ukradnúť a teraz to kamuflujú. A to je aj na margo toho, čo ste uviedli, že minister konal. Nie, on nekonal, on len kamufloval. Už potom čo mal robiť? Isteže sa nejako potreboval zakryť, tak robil také veci, ktoré nikomu akože nebudú až tak vadiť. Však už sú zahojení všetci, čo si budeme hovoriť, tak samozrejme, že ich poslal niekam, a počítam, že za 6 mesiacov aj tak sa vyskytnú v nejakej inej firme, kde budú pokračovať v tom istom, čo robili doteraz. Kolega Bublavý, veľkosť tej predmetnej sumy je irelevantná. Tu hovoríme o tom, že za koľko sa právne služby dali obstarať. Nie o tom, že aká veľká je tá suma, to je bezvýznamné. Pán kolega Kondrót, výberové konanie určite prebiehalo nie tak, ako malo, to vidíme zo zoznamu, veľmi krátkeho, tých účastníkov, ktorí tam boli.
Puci, Róbert, poslanec NR SR (2017-06-19):
Ja len kvôli termínu hlasovania, hlasovať budeme zajtra o jedenástej.
Kaliňák, Robert, poslanec NR SR (2011-09-14):
Pán poslanec, a nebudete vy krajským funkcionárom SDKÚ? (Smiech v sále.) Ja vám poviem pravdu, že keď vidím, z čoho má žiť okresný funkcionár SDKÚ, tak sa teším, z čoho žije krajský funkcionár SDKÚ. Chcel som vám povedať, že dostal som teraz takýto papier, všetkým by som ho rád ukázal (rečník drží v rukách papier), to mi napísali kolegovia z jednej krásnej dedinky, ktorá sa volá Popudinské Močidlany, neďaleko Holíča, ktorí povedali, že by radi prichýlili daňový úrad a ten rozdiel by bol až takýto. A práve preto, ale v tom dobrom, v tom dobrom, by som ti chcel len – toto je hruška, pán poslanec, a toto je jablko (rečník zobral do rúk hrušku a jablko). Aby si poznal ten rozdiel, keď počas svojho vystúpenia pletieš hrušky s jablkami. (Rečník odovzdal ovocie poslancovi Matejovi.) Ďakujem. (Potlesk.)
Laurenčík, Milan, podpredseda NR SR (2021-02-05):
Ďakujem. S faktickými poznámkami reagujú štyria páni poslanci. Nech sa páči, pán poslanec Miroslav Suja.
Bugár, Béla, podpredseda NR SR (2016-09-14):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jozefovi Mihálovi.
Bastrnák, Tibor, poslanec NR SR (2016-12-08):
Ďakujem pekne, pán predsedajúci. Vážený pán minister, chcel by som sa opýtať, či maďarská strana povedala, že asi kedy začnú práce, že kedy skončia obstarávanie, či je známy ten termín. Ďakujem veľmi pekne.
Pčolinský, Peter, podpredseda NR SR (2022-11-09):
Vážené pani poslankyne, páni poslanci, predpokladám, že boli hlasovať všetci, ktorí chceli hlasovať, ukončujem týmto hlasovanie, môžte spočítavať. (Prestávka. Spracúvanie výsledkov verejného hlasovania.)
P. Paška, predseda NR SR: (2007-07-03):
Ako ďalšia vystúpi v rozprave pani poslankyňa Mušková.
Pellegrini, Peter, predseda NR SR (2014-11-26):
Prosím, prezentujme sa a hlasujme. (Hlasovanie.) Prítomných 136, za hlasovalo 124, zdržali sa 12. Konštatujem, že aj tento návrh sme schválili a Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Keďže sme vyčerpali všetky body, o ktorých bolo treba hlasovať, budeme ďalej pokračovať v prerušenej rozprave po krátkej prestávke. Ďakujem. (Reakcia z pléna.) Áno, ešte máme procedurálne návrhy. Pán predseda Hudacký.
Suja, Miroslav, poslanec NR SR (2021-05-11):
Ďakujem za slovo. Nerozumiem, Števko Kuffa, prečo útočíš na poli... na poľovníkov, znevažuješ ich. Kvôli pár jedincom si dehonestoval všetkých poľovníkov. Všetkých! Že poľovníci sú nejakí dobrí strelci. Tých si hodil všetkých do jedného koša kvôli dvom alebo trom jedincom. Ako toto si vyprosím, že takto sa stavať k poľovníkom ako celku. Teraz neberiem ako komoru, lebo si zaútočil na poľovníkov, a myslím si, že to je vôbec neseriózne. Keby bolo podľa teba, tak máme miliónov vlastníkov pôdy, kde sa niečo pestuje a rozdáme milióny zbraní, aby si mohli hlava-nehlava neorganizovane strieľať? Toto je bezpečnosť štátu? Ja si myslím, že tí majitelia pozemkov by mali mať právo zo zákona vstúpiť do poľovnej organizácii, a tak si brániť daný pozemok. Toto je cesta. Nie ich vyzbrojiť, a nech si strieľajú, každý, ako chce. Nevieme, ako by sa zachá... čo by sa robilo so zverou, či by ju neskrývali. Nemali by hospodárov, nemal by im kto vydávať plomby, AMO by sa nekontrolovalo, mor ošípaných a podobne. Toto by nastalo. Útočiť na poľovníkov, Kuffovci, ja neviem, o čo vám dneska ide! (Smiech v sále.) Ja, hovoríte tu niektorí predrečníci, teraz ani neviem, asi pani Halgašová o komore a o revíroch. Komora nemá absolútne nič spojené, spoločné s revírmi. Nič. Komora nemá s revírmi nič spoločné. Keď je raz, je tak zákon a politicky bolo nastavené, že mohli dvaja ľudia získať, upravme to v zákone tak, ako hovorme. Toto nemá s týmto nič spoločné. Pán poslanec Filip Kuffa, nemáme dotácie, nie sú povinné. Ak ti vadia, tak daj na ministerstvo, žiadam, aby neboli dotácie pre poľovníkov, a hotovo, nebudú. A ja som hovoril o fyzických streľbách. Keď máme raz zbrojný preukaz, každý, kto ho máme, ja mám aj zbrojné licencie, obchodovanie s vojenským materiálom, tak idete raz za desať rokov podľa súčasného zákona a predĺžite si zbrojný preukaz. Nikto nekontroluje, či vy viete strieľať, neviete strieľať, či máte nejaké fyzické streľby. Ja si myslím, že to je ďalšia vec, aby sme predišli úrazom a aby tí strelci boli pod kontrolou, boli vytrénovaní... (Prerušenie vystúpenia časomerom.)
Blanár, Juraj, poslanec NR SR (2011-09-08):
Chcem doplniť môjho kolegu pána Rašiho v tom, že celý tento krok od začiatku vyvoláva viaceré otázniky. A mám pocit, že tu asi ide o niečo iné ako o naozaj dobrý úmysel pomôcť zdravotníctvu. Pretože ak je tu niečo v zdravotníctve v súčasnosti choré, okrem možno rezerv, ktoré v nemocniciach určite sú, tak je to predovšetkým deformovaný, netransparentný systém financovania. To, čo sa v súčasnosti chystá, je absolútna diskriminácia nemocníc, ktoré spravujú samosprávne kraje, verejných nemocníc, pretože samosprávne kraje nemajú súkromné nemocnice, ale vykonávajú zdravotnú starostlivosť v zastúpení štátu. Robia to podľa rovnakých zákonov, podľa systému poistenia, ktorého pravidlá neurčujú zastupiteľstvá vyšších územných celkov. A potom si kladieme otázku: Prečo pri transformácii, ktorú rovnako musia vykonať aj samospráve kraje, ako to robí aj štát podľa toho istého zákona 523 o rozpočtových pravidlách, pretože príspevkové organizácie nespĺňajú podmienky, prečo nemocnice vyšších územných celkov nie sú zahrnuté do systému oddlženia? Tí občania, ktorí si platia zdravotné poistenie, ktorým poskytujú tieto samosprávne kraje zdravotnú starostlivosť, sú druhoradí? Tí majú byť diskriminovaní na iných kompetenciách, na úkor ktorých bude musieť samosprávny kraj zaplatiť túto dlžobu? Je to absolútne likvidačné a diskriminačné.
Figeľ, Ján, podpredseda NR SR (2015-03-18):
Ďakujem pekne. Po faktických potom pani navrhovateľka sa hlási. Tri faktické poznámky. Nech sa páči, Ľudovít Kaník s prvou.
P. Paška, predseda NR SR: (2009-10-27):
Faktická poznámka, pán predseda výboru Halecký. Končím možnosť sa prihlásiť s faktickou poznámkou.
Mamojka, Mojmír, poslanec NR SR (2015-10-21):
Ďakujem, pán predseda, za slovo. Dovoľte, aby som predniesol návrh uznesenia Národnej rady Slovenskej republiky k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jurajovi Draxlerovi, poverenému vedením Ministerstva školstva, vedy, výskumu a športu Slovenskej republiky, s tým, že Národná rada Slovenskej republiky po prerokovaní návrhu skupiny poslancov Národnej rady Slovenskej republiky podľa čl. 88 ods. 2 Ústavy Slovenskej republiky vyslovuje nedôveru členovi vlády Slovenskej republiky Jurajovi Draxlerovi, poverenému riadením Ministerstva školstva, vedy, výskumu a športu Slovenskej republiky.
Jurinová, Erika, podpredsedníčka NR SR (2014-11-08):
Navrhnem predsedníctvu. To sa asi hlasovať nedá. Takže dávam slovo pánovi poslancovi Mikloškovi, ktorému prepustil poradie pán navrhovateľ Martin Poliačik. Asi z úcty k vašim šedinám. Nech sa páči.
Pleštinská, Zita, poslankyňa NR SR (2023-03-17):
Ďakujem, pán predsedajúci. Marek, ďakujem ti za vysvetlenie disponibilných hodín na cirkevných školách. Päť z mojich vnukov chodí na cirkevnú školu v Nitre, moja vnučka Anetka odkazuje predkladateľovi Karolovi Kučerovi, že by bola šťastná, keby sme schválili päť hodín telesnej výchovy, vnuk Adamko, ktorý trénuje bedminton, by sa tiež potešil a futbalista Ondrík taktiež. No veľmi je dôležité, aby rodičia motivovali svoje deti, aby boli, aby športovali možno nielen počas školy, ale aj počas krúžkov a oni to tak robia. Takže aj toto je veľmi dôležitý fakt, aby rodičia motivovali deti k cvičeniu, k pohybu a boli im príkladom. Počas diskusie k tomuto návrhu zákona sme si vypočuli súhlasné i protichodné stanoviská. Zákon je v prvom čítaní. Verím, že v druhom čítaní sa vyprecizuje a niektoré úskalia, ktoré tu boli spomenuté, sa odstránia. Kto chce hľadať riešenie, nájde ho, a kto nechce, tak hľadá príčiny. Ďakujem, Karol, za tento návrh zákona.
Hlinka, Jozef, poslanec NR SR (2022-12-05):
Termín hlasovania navrhujem na stredu o 11.00 h z toho dôvodu, že bude vypracovaný ešte jeden pozmeňujúci a doplňujúci návrh. Ďakujem.
Laššáková, Jana, podpredsedníčka NR SR (2015-02-05):
Nech sa páči, nech sa páči, pani poslankyňa, pokračujte, poprosím vás.
Grendel, Gábor, podpredseda NR SR (2021-10-01):
Štyri faktické poznámky na vaše vystúpenie. Pán poslanec Stančík, nech sa páči.
Kažimír, Peter, podpredseda vlády a minister financií SR (2012-06-19):
Ďakujem, pani predsedajúca. Takže tentokrát vláda Slovenskej republiky predkladá na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov a ktorým sa mení a dopĺňa zákon č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov. Cieľom uvedeného návrhu zákona je upraviť základ pre výpočet odvodu tak, že sa základ pre výpočet odvodu nezníži o hodnotu vkladov prijatých bankou na území Slovenskej republiky a chránených podľa zákona č. 118/1996 Z. z. o ochrane vkladov a o hodnotu vkladov prijatých bankou na území Slovenskej republiky a chránených v inom členskom štáte Európskej únie alebo v inom štáte, ktorý je zmluvnou stranou Dohody o európskom hospodárskom priestore, čím sa dosiahne zvýšenie základu pre výpočet odvodu, a tým aj odvodu za príslušný kalendárny rok. Návrhom zákona sa tiež ukladá bankám a pobočkám zahraničných bánk povinnosť uhradiť správcovi odvodu mimoriadny odvod za štvrtý štvrťrok roku 2012, a to spolu so splátkou odvodu za tento štvrťrok. Návrh zákona zakotvuje, že z dôvodov súvisiacich s úhradou navrhovaných odvodov a ich splátok sa nesmú zvyšovať ceny vrátane poplatkov, odplát a iných finančných plnení. Článok II uvedeného návrhu zákona upravuje zákon č. 118/1996 Z. z. o ochrane vkladov. Cieľom tejto úpravy je, aby výšku ročného príspevku mohol určiť aj zákon, a zároveň sa navrhuje, aby v roku 2013 banky neuhrádzali fondu ročný príspevok. Prijatie navrhovaného zákona bude mať pozitívny vplyv na verejné financie, pričom z hľadiska vplyvov na podnikateľské prostredie sa predpokladá čiastočné zníženie ziskovosti bankového sektora, ktoré je sprievodným javom zvýšenia základu pre výpočet odvodu, a tým aj odvodu za príslušný kalendárny rok. Návrh zákona nemá sociálne vplyvy a tiež nemá vplyvy na zamestnanosť, životné prostredie a informatizáciu spoločnosti. Predložený návrh zákona je v súlade s Ústavou Slovenskej republiky, ústavnými zákonmi, inými zákonmi a ostatnými všeobecne záväznými právnymi predpismi Slovenskej republiky, s právom Európskej únie a s medzinárodnými zmluvami, ktorými je Slovenská republika viazaná. Návrh zákona bol dňa 31. mája tohto roku schválený vládou Slovenskej republiky a predložený na rokovanie Národnej rady bez rozporov. Ďakujem.
Jarjabek, Dušan, poslanec NR SR (2020-11-24):
Ďakujem veľmi pekne. Ja sa ospravedlňujem, lebo to zariadenie ako trošku reaguje oneskorene. Vážený pán predsedajúci, vážená pani ministerka, ja skoro ani nemám v tejto chvíli nejak, proste nechcem spochybňovať to, čo navrhujete. Ja sa len chcem skôr spýtať, aby sme si teda prešli za normálnych okolností, o čo tu teda v tomto ide. Je tu v podstate rušenie obmedzenia počtu licencií na, teda pre komerčných vysielateľov. Je to teda zvýhodnenie komerčných vysielateľov, ako ste povedali. Ďalej je tu obmedzenie podielu slovenskej pôvodnej tvorby. Už to proste to rátanie nie je z tých dvadsiatich štyroch hodín, ale z osemnástich hodín. A ja sa skôr v tom mojom krátkom vystúpení chcem spýtať, že prečo práve v tomto čase ako prichádzate, pani ministerka, s touto novelou zákona o vysielaní a retransmisii, keď sa vlastne všeobecne očakáva, že nové pravidlá v rámci tohto priestoru by mali platiť budúci rok pre všetky štáty Európskej únie, aspoň podľa toho dohovoru, ktorý bol na začiatku minulého roka prijatý všetkými členskými štátmi Európskej únie. To je moja taká jedna otázka, teda že prečo práve teraz. No a tá druhá otázka sa bude týkať aj toho, čo ste povedali vo svojom úvodnom slove, že prebehla, prebehli debaty, prebehli rôzne rozhovory so súkromnými vysielateľmi, ktorí, samozrejme, budú hájiť seba, budú hájiť svoje komerčné záujmy. No a ja sa chcem úplne normálne spýtať, prečo takáto rozprava, takáto debata, takýto zámer spraviť proste to, čo ste práve spravili, neprebehla aj s verejnoprávnymi vysielateľmi, kde by sme teda mohli poznať ich názor, lebo v podstate vy keď komerčných vysielateľov zvýhodňujete, tých verejnoprávnych znevýhodňujete. Ako ten... (Reakcia ministerky.) No, nie je to celkom tak, nie je to celkom tak. To zrovnoprávnenie, samozrejme, to je otázka do diskusie ďalšia. Ale dôležité pre mňa je, že takáto rozprava, takáto debata s tými predstaviteľmi verejnoprávnych inštitúcií neprebehla. Škoda, že neprebehla, preto lebo možno by sme ako v tejto chvíli sa o tomto nemuseli takto baviť a ja by som sa nemusel pýtať. Ďakujem pekne za pozornosť, to je ozaj všetko.
B. Bugár, podpredseda NR SR: (2003-12-04):
Nech sa páči, prezentujme sa hlasujme. (Hlasovanie.) Prítomných 132 poslancov, za 127, proti 3, nehlasovali 2. Konštatujem, že tieto body zo spoločnej správy sme schválili. Nech sa páči. B. Brestenská, poslankyňa: Prosím o hlasovanie o spoločných bodoch 11 až 15.
Lišková, Iveta, poslankyňa NR SR (2013-03-21):
Ďakujem za slovo. Vážená pani predsedajúca, vážené panie poslankyne, vážení páni poslanci, vážená pani verejná ochrankyňa práv, dovoľte mi, aby som z poverenia Výboru Národnej rady Slovenskej republiky pre ľudské práva a národnostné menšiny uviedla správu o prerokovaní Správy o činnosti verejného ochrancu práv za rok 2012, tlač 400, v gestorskom výbore. Predseda Národnej rady Slovenskej republiky svojím rozhodnutím z 25. februára 2013 č. 383 pridelil správu o činnosti verejného ochrancu práv za rok 2012 na prerokovanie Výboru Národnej rady Slovenskej republiky pre ľudské práva a národnostné menšiny s tým, že gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. (Ruch v sále.) Gestorský výbor v súlade s citovaným rozhodnutím predsedu Národnej rady Slovenskej republiky rokoval o správe o činnosti verejného ochrancu práv na svojej 20. schôdzi 14. marca 2013 a prijal k nej uznesenie č. 65, ktorým odporúča Národnej rade Slovenskej republiky zobrať na vedomie Správu o činnosti verejného ochrancu za rok 2012. Návrh uznesenia Národnej rady Slovenskej republiky máte k dispozícii ako súčasť tlače 400a. Pani predsedajúca, skončila som, otvoríte rozpravu?
Pellegrini, Peter, predseda NR SR (2015-07-02):
Ďakujem veľmi pekne, pán predseda, za vaše odpovede. Vyčerpali sme 15 minút, ktoré sú určené na odpovede na otázky položené predsedovi vlády. Budeme teraz pokračovať odpoveďami členov vlády na otázky poslancov podľa vyžrebovaného poradia. Prvú otázku položil pán poslanec Novotný a je adresovaná ministrovi zdravotníctva Viliamovi Čislákovi a znie: „Pán minister, návrh zákona o odmeňovaní zdravotníckych pracovníkov ide po dlhých mesiacoch do legislatívneho procesu. Prečo nemôže mať tento zákon celoplošnú pôsobnosť ako zákon o platoch lekárov? Nevadí vám, že sa voči tomuto návrhu ohradzujú aj odborári a zdravotné sestry? Nepovažovali ste za dôležité sa o tom s nimi poradiť pred tým, ako ste predložili tento návrh zákona, ktorý bol pre zdravotníkov nepríjemným prekvapením?“ Nech sa páči, pán minister, odpovedajte a oznámte mi, prosím, ukončenie vašej odpovede.
Pellegrini, Peter, predseda NR SR (2015-11-25):
Ďakujem pekne. Dávam teraz slovo spoločnému spravodajcovi Borisovi Suskovi, aby informoval Národnú radu o výsledku rokovania výborov o tomto návrhu zákona. Nech sa páči, pán poslanec.
Laurenčík, Milan, podpredseda NR SR (2020-09-16):
Ďakujem, pán predseda. Prosím, zaujmite miesto pre navrhovateľa. Prosím povereného člena výboru pre financie a rozpočet poslanca Milana Kuriaka, aby informoval Národnú radu o výsledku prerokovania správy vo výbore. Nech sa páči, máte slovo.
Paška Pavol, predseda NR SR (2012-09-19):
(Hlasovanie.) 142 prítomných, 92 za, 50 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú a budeme hlasovať.
Laurenčík, Milan, podpredseda NR SR (2021-05-28):
Faktickú poznámku má pripravenú aj pán poslanec Ľuboš Krajčír, nech sa páči.
Žitňanská, Lucia, ministerka spravodlivosti SR (2010-09-07):
Ďakujem pekne za slovo, pán predsedajúci. Vážené dámy, vážení páni, vláda predložila na rokovanie Národnej rady novelu zákona č. 185/2002 o Súdnej rade. Je to návrh zákona, ktorý vychádza z programového vyhlásenia vlády a realizuje sa ním požiadavka na transparentnosť, otvorenosť justície a všetkých jej zložiek a na to, aby sa zamedzilo prelínaniu výkonnej a súdnej moci na všetkých úrovniach justície, a aby sa nastavil do čo najoptimálnejšej polohy vzťah výkonnej a súdnej moci. V praktickej rovine tento návrh zákona, inak pomerne stručný, predstavuje otvorenie rokovaní Súdnej rady verejnosti. Povinnosť odôvodňovať rozhodnutia Súdnej rady. Povinnosť takto odôvodnené rozhodnutia Súdnej rady zverejňovať a nezlučiteľnosť výkonu funkcie člena Súdnej rady s výkonom funkcie predsedu súdu a podpredsedu súdu. Novela, otvorenosť rokovaní Súdnej rady pre verejnosť, predstavuje, naozaj, výrazné zvýšenie občianskej kontroly nad činnosťou Súdnej rady. Súdnej rady ako orgánu verejnej moci, ktorá má garantovať nezávislosť justície. Podľa návrhu za naplnenie tejto povinnosti Súdnej rady bude zodpovedať... (Ruch v sále. Prerušenie vystúpenia predsedajúcim.)
P. Hrušovský, predseda NR SR: (2002-11-05):
Panie poslankyne, páni poslanci, otváram rokovanie 2. schôdze Národnej rady Slovenskej republiky. Prosím, aby ste sa prezentovali stlačením hlasovacieho tlačidla. (Hlasovanie.) Zisťujem, že je v rokovacej sále prítomných 121 poslancov. Národná rada je schopná uznášať sa. Panie poslankyne, páni poslanci, prezident Slovenskej republiky podľa čl. 102 ods. 1 písm. g) Ústavy Slovenskej republiky 16. októbra 2002 vymenoval vládu Slovenskej republiky a jej predsedu Mikuláša Dzurindu. Dovoľte, aby som predsedu vlády a ostatných členov vlády srdečne na rokovaní 2. schôdze Národnej rady Slovenskej republiky privítal. (Potlesk.) Zároveň by som prosil, keďže vláda Slovenskej republiky sa zúčastňuje prvýkrát na rokovaní Národnej rady Slovenskej republiky, aby predseda vlády predstavil jednotlivých členov vlády. Nech sa páči, pán premiér.
Jílek, Rastislav, poslanec NR SR (2021-06-18):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
B. Bugár, podpredseda NR SR: (2006-02-03):
(Hlasovanie.) Prítomných 134, za 127, zdržali sa 4, nehlasovali 3. Návrhy sme schválili. Ďalšie. J. Drgonec, poslanec: Ďalej budeme hlasovať o bode 24 s návrhom gestorského výboru schváliť ho.
Jurinová, Erika, podpredsedníčka NR SR (2012-10-23):
S reakciou na faktické poznámky, pán poslanec Kaník.
Figeľ, Ján, podpredseda NR SR (2013-12-12):
Nech sa páči, Magdaléna Vášáryová.
Majorová Garstková, Jana, poslankyňa NR SR (2023-05-24):
Ďakujem za slovo. Súčasné znenie zákona o obecnom zriadení oslabuje postavenie poslancov v otázkach schvaľovania uznesení, ktorých výkon bol starostom či primátorom pozastavený, inak povedané, ktoré starosta vetoval. Primátori a starostovia nemajú žiadne povinnosti vysvetliť, prečo dané uznesenie vetovali. Jednoducho im stačí povedať, že pozastavuje výkon uznesenia alebo sa domnievajú, že je pre obec nevýhodné alebo že uznesenie odporuje zákonu, nemusia dokonca ani napísať, akému zákonu dané uznesenie odporuje a ani prečo nie je toto uznesenie nevýhodné pre obec. Vedela by som menovať množstvo uznesení, ktoré boli vetované, napríklad čo sa týkalo opozície. Plne sa stotožňujem s návrhom, aby každý, kto si uplatní svoje sistačné právo, sa musel obrátiť na prokuratúru, rovnako podporujem aj ustanovenie o prelomení veta, kde po novom stačí také kvórum, aké bolo prijaté a aké bolo potrebné na prijatie daného uznesenia, tak ako to máme aj my tu v Národnej rade. Dôjde tak k vyrovnaniu kompetencií medzi županmi, primátormi či starostami a poslancami. Aj preto by som vás chcela veľmi pekne poprosiť o podporu tohto návrhu zákona. Ďakujem.
P. Paška, predseda NR SR: (2007-06-19):
Ďakujem pekne. (Potlesk.)
V. Pavelka, poslanec: (2002-05-17):
„Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru o ochrane jednotlivcov pri automatizovanom spracovaní osobných údajov týkajúcim sa orgánov dozoru a cezhraničných tokov údajov vyslovuje súhlas s týmto dodatkovým protokolom a rozhodla, že Dodatkový protokol k Dohovoru o ochrane jednotlivcov týkajúci sa orgánov dozoru a cezhraničných tokov údajov je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.“
Bugár, Béla, podpredseda NR SR (2018-06-14):
Vážené panie poslankyne, vážení páni poslanci, prosím, aby sme sa ukľudnili. Pristúpime k jednotlivým hlasovaniam. Ešte predtým pán poslanec Antal, procedurálny návrh.
Kmec, Peter, poslanec NR SR (2021-02-03):
Ďakujem, pán podpredajc... podpredsedajúci. Pán poslanec Zajačik, ten váš prejav bol znôžkou obvinení do minulosti. Ja som očakával, že teda poviete aspoň nejaký ten súbor krokov a vecí, ktoré táto vládna koalícia a vaša, vaše, vaše politické hnutie nejak urobilo za, za ten necelý rok. A to, čo ste, to, čo ste začali v podstate vo forme obviňovania priamo predsedu HLAS – sociálna demokracia, ja, ja si myslím, že vy, vy nemáte vôbec šajnu, ako funguje štátna správa, ako sa, ako funguje výko... výkonné orgány. A tam, keď sa pozriete len na nieko... niekoľko obvinení napr. z tejto digitálnej agendy, ja chápem ľudí aj politikov neinformovaných, ak sa pozrú na to, ako funguje štátna správa. Samozrejme, nie všetko je ideálne. Ja viem porovnávať. Dlhé roky som pôsobil v zahraničí. Len také drobnosti, keď si zoberiete. Vybavovanie značky na auto. Mne to v špičkových západných krajinách trvalo dva týždne, tuto v klientskom centre mi trvalo tri, tri hodiny. Takže ja, ja viem porovnávať, či niečo funguje na Slovensku, alebo nefunguje aj, aj oproti, oproti vyspelým krajinám. To isté, ak si zoberiete obstarávanie zdravotnej techniky počas vzniku koronakrízy. A bola, bol to práve premiér Peter Pellegrini napriek tomu, že tie sklady boli prázdne, že do nemocníc dostal, dostal rúška a ďalš... ďalšiu zdravotnú techniku, ktorú on sám spolu s ministerkou vnútra sa podarilo dostať z Číny, Turecka a iných krajín. Keď premiér Matovič chcel vyhadzovať testy do Dunaja, Česi si ich vypýtali. To sú tie testy, ktoré, ktoré ešte obstarával Peter Pellegrini. A všetky ostatné testy, prostriedky, z ktorého žila potom polroka Matovičova vláda. Ďakujem.
B. Bugár, podpredseda NR SR: (2005-05-17):
I. Hopta, poslanec: Ja by som chcel podporiť kolegu Fajnora. Dokonca si myslím, že by bolo načase, aby sme ten Ústav pamäti národa zrušili, pretože pod vedením pána Langoša tam majú taký „bordel“, že neviem, či si tých 90 000 korún, ktoré berie, zaslúži. Ja chcem povedať inú skúsenosť. Ja som mal v roku 1977 asi 19 rokov. Čiže som bol zväzák, keď ma tam akože napísali. A vyradili v roku 1964 ako pioniera. Tak aspoň ten sled rokov by si mohli dať do poriadku za tie peniaze, ktoré naozaj berú. Ináč, ak by som tam bol a pracoval v prospech socializmu, bol by som na to hrdý. Ďakujem.
T. Cabaj, podpredseda NR SR: (2009-10-21):
Pán poslanec Farkas bol jediný prihlásený do rozpravy, vyhlasujem rozpravu za skončenú. Pán minister sa nechce vyjadriť, spravodajca takisto. Prerušujem rokovanie o tomto bode programu. Vzhľadom na to, že ešte pán minister Počiatek má ďalšie návrhy, takže môžeme pokračovať vládnym návrhom zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a o zmene a doplnení niektorých zákonov . Tento vládny návrh zákona máme pod tlačou 1252. Poprosím pána ministra, aby tento návrh uviedol.
B. Bugár, podpredseda NR SR: (2003-09-10):
(Hlasovanie.) Prítomných je 126 poslancov, za 79, proti, 44, zdržali sa 3. Konštatujem, že Národná rada posunula tento návrh zákona do druhého čítania. Nech sa páči. S. Albert, poslanec: Ďakujem pekne. Teraz prosím, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Ďalej aby týmto hlasovaním za gestorský výbor určila Výbor Národnej rady Slovenskej republiky pre vzdelanie, vedu, šport a mládež, kultúru a médiá s tým, že určené výbory ho prerokujú v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Hlasujeme o určení výboru a lehotách na prerokovanie návrhu.
Glváč, Martin, podpredseda NR SR (2018-11-21):
Pán poslanec Uhrík.
Grendel Gábor, podpredseda NR SR (2021-12-02):
Kolegovia, poprosím vás, aby ste sa trochu utíšili. Ďakujem.
Poliačik, Martin, poslanec NR SR (2019-02-12):
Oto, plne súhlasím s tým, že v oblasti učebnicovej politiky Slovensko naozaj je v dobe kamennej a tá doba kamenná tu dokonca má ešte aj svojho zástupcu práve teraz. Nadviažem na to, čo si hovoril na konci, že by sme sa vlastne mali dostať ďalej od toho, že by vôbec nejaké schvaľovanie, schvaľovacie doložky mali byť. A vlastne ten úplne ideálny stav by mal byť taký, že v rámci prerozdeľovania financií pre jednotlivé školy by každá z nich mala dostať vlastný rozpočet na učebnice a v rámci učebníc by si mala nakúpiť pre svoje vlastné potreby, čo chce. A mal by vzniknúť úplne voľný trh, ktorý by reagoval, samozrejme, na záväzný štátny vzdelávací program a na základe ktorého by si každá škola vyberala z ponuky nielen kníh, ale aj pracovných zošitov, iných pomôcok to, čo jej najviac vyhovuje. Pretože na základnej škole, napríklad na matematike, až niekedy do štvrtého ročníka v zásade učebnice deti nepotrebujú, ak majú dobrý materiál, s ktorým môžu pracovať. Tá matematika sa učí na základe všetkých piatich zmyslov, oveľa hlbšie ide do toho mozgu a akákoľvek povinná učebnica tomu nepomáha. Naopak, a práve takéto školy by z takto pridelených peňazí mohli naozaj kupovať a využívať presne tie pomôcky, ktoré reagujú na prirodzené potreby detí, ktoré rozvíjajú ich potrebu vlastne matematicky myslieť, tak ako to osvietenci mysleli už od Descarta a jemu podobných, a nadviazať na to najlepšie, čo sme dodnes v matematike mali.
Hrnčiar, Andrej, podpredseda NR SR (2018-11-27):
Pán poslanec Kotleba.